за насърчаване и подкрепа на разрастването на промишлеността за производство на биодизел. В статия от пресата директорът на Генерална дирекция за възобновяема енергия заяви, че Индонезия има за цел да направи използването на смесени горива на основата на биодизел задължително за всички превозни средства и тежкотоварни машини от 1 септември 2018 г. В тази статия от пресата се посочва още, че „след влизането в сила на новите правила на индонезийските бензиностанции няма да бъде разрешено да продават дизелово гориво, което не е смесено, като освен това дружествата, за които се установи, че продават несмесено гориво, ще бъдат глобявани“. (46). В тази връзка в друга статия от пресата се обяснява, че „Индонезия планира да изисква всички дизелови горива, използвани в страната, да съдържат биодизел от следващия месец [септември 2018 г.], за да се насърчи потреблението на палмово масло, да се намали вносът на горива и да се намали дефицитът по текущата сметка“ (акцентирането е добавено) (47).
 (184)
 В друга статия от пресата е допълнително обяснено, че „Jakarta Post съобщава, че в Индонезия правителството не пести усилия в опитите си да стимулира търсенето на биодизел от палмово масло, като понастоящем проучва възможността за преустройство на дизеловите съоръжения на държавния доставчик на електроенергия PLN, за да работят на биодизел. То също така проучва възможността да се позволи на частни доставчици на електроенергия, които използват за производството ѝ биодизел, а не изкопаемо дизелово гориво, да продават тази енергия директно на PLN. Правителството вече е увеличило количеството на горивата, смесени с биодизел, и в сектора на железниците и на тежкотоварните машини, в допълнение към сектора на автомобилния транспорт.“ (48).
 (185)
 Посочената по-горе цел за подкрепа на промишлеността за производство на биодизел беше потвърдена допълнително от публични изявления, направени от заместник-министъра на храните и земеделието. В статия за пресата той е заявил, че „индонезийската промишленост за производство на биодизел би могла да реализира растеж с 40 % и да достигне 7 милиона тона през 2019 г. в сравнение с оценените за тази [2018] година 5 милиона тона в резултат на нова програма за стимулиране на местното потребление на биодизел“ (удебеленият шрифт е добавен) (49).
 (186)
 ПИ изрично е заявило своята подкрепа за промишлеността за производство на биодизел чрез създаването на OPPF, чийто обхват на политиката де факто се изразява единствено в подпомагане на промишлеността за производство на биодизел. Тази подкрепа е продължила и след разследвания период, тъй като през този период и до август 2018 г. OPPF изплаща парични средства на производителите на биодизел. Тази цел на OPPF беше също така ясно формулирана в публични изявления. В статия от пресата от OPPF са посочили, че изразяват „увереност, че фондът може да поеме изплащането на допълнителни субсидии на производителите в рамките на новата политика на правителството в областта на биодизела до края на годината“, а директорът на фонда е заявил още, че „през първата половина на 2018 г. фондът е набрал 6,4 трилиона рупии от таксата върху износа на палмово масло, което е близо 60 % от целта от 10,9 трилиона рупии за тази година, като по-голямата